Нефтосъбирач и специализиран кораб купуват по проект - Еко - Статии - sever.bg
Начало › Новини › Нефтосъбирач и специализиран кораб купуват по проект
Нефтосъбирач и специализиран кораб купуват по проект
по статията работи: Север.бг | 0 07.02.2013 | 10:08
Няма разлив след потъването на "Фери Топ 1"
нефтосъбирач
Закупуване на два нови специализирани кораба предвижда проектно предложение на ИА "Проучване и поддържане на река Дунав", която става бенефициент по ОП "Околна среда 2007-2013 г.".
Проектът, с който се кандидатства по процедура за директно предоставяне на безвъзмездна финансова помощ е "Система за защита на водите на река Дунав от нефтени разливи и контрол върху дейностите по изземване на наносни отложения” и е на стойност 8 млн. лева.
Предвижда се доставка на два плавателни съда – нефтосъбирач, който ще бъде основно средство за борба с нефтените разливи по реката и ще "пенсионира” вече силно амортизирания кораб "Поморие”, и специализиран малък кораб за контрол върху изземването на наносни отложения от реката – функция на Агенцията след промени в Закона за водите през 2010 г.
Източник: Арена Медия